**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2022. gada 31. martā

***Par informācijas stenda izveidi piemineklim 1. Bruņotā diviziona (Autotanku pulka) karavīriem Pulka ielā 5, Rīgā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – padome) priekšlikumus par informācijas stenda izveidi piemineklim 1. Bruņotā diviziona (Autotanku pulka) karavīriem Pulka ielā 5, Rīgā.

1. **Paredzētā darbības vieta:**
	1. **Objekta veids un kadastra apzīmējums:** Valsts nozīmes vēstures piemineklim Nr. 8384 piemiņas stends, Pulka ielā 5, Rīgā, kadastra apzīmējums – 01000630032.

**2.2.** **Objekta atrašanās adrese:** Pulka ielā 5, Rīgā.

1. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izveidot informācijas stendu piemineklim 1. Bruņotā diviziona (Autotanku pulka) karavīriem Pulka ielā 5, Rīgā (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Vides aizsardzības un reģionālās attīstības ministrijā 2022. gada 15. martā saņemta Rīgas domes Pieminekļu padomes 2022. gada 15. marta vēstule Nr. PP-22-1-nd “Par informācijas stenda saskaņošanu”, kurai pielikumā pievienots:

4.1.1. Raimonda Upmaļa iesniegums.

4.1.2. Stenda tehniskie parametri.

4.1.3. Makets.

4.1.4. Informācijas stenda novietojums.

4.1.5. Rīgas domes Īpašuma departamenta saskaņojums.

4.1.6. SIA “Rīgas meži “saskaņojums.

4.1.7. Nacionālās kultūras mantojuma pārvaldes saskaņojums.

4.1.8. Pilnvara.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

1. Bruņotais divizions tika sākts formēt 1919. gada 10. jūlijā, apvienojot Latvijas armijas rīcībā esošos bruņotos automobiļus un bruņotos vilcienus.
Pirmos bruņotos automobiļus Latvijas armija pēc Cēsu kaujām, saskaņā ar Strazdumuižas līgumu, no Rīgas atkāpjošais vācu karaspēks atstāja iegūtās lielinieku trofejas, tostarp dažādu marku bruņotās mašīnas. Arī cīņās pret bermontiešiem tika iegūti bruņotie automobiļi, kas pēc remonta nonāca 1. Bruņotajā divizionā, ko 1926. gadā papildināja daļēji par Latvijas Aizsardzības biedrības līdzekļiem būvētais vieglais bruņotais automobilis “Sargs”. Neatkarības kara laikā visiem tankiem un bruņotajiem automobiļiem tika doti vārdi.

1. Bruņotā diviziona vienības sedza Latvijas armijas atkāpšanos pāri Daugavai. 1919. gada 14. un 15. oktobrī diviziona vienības aktīvi piedalījās Rīgas tiltu forsēšanā, saistot lielus pretinieka spēkus un atbalstot kājniekus.

Pēc Bermonta armijas padzīšanas no Latvijas 1. Bruņotais divizions aktīvi iesaistījās Latgales atbrīvošanas kaujās.

Kopumā Neatkarības karā 1. Bruņotais divizions zaudēja kritušus piecus virsniekus, 18 kareivjus un instruktorus, 42 karavīri tika apbalvoti ar Lāčplēša kara ordeni Brīvības cīņām. Pēc tam 1. Bruņotais divizions tika reorganizēts un vēlāk uz tā bāzes izveidoja Auto - tanku un Bruņoto vilcienu pulkus.

Piemineklis veltīts Latvijas Atbrīvošanas cīņās kritušajiem 1. Bruņotā diviziona (Auto- tanku pulka) karavīriem un tika novietots Auto- tanku pulka sētas teritorijā.

**4.3.** **Vērtē ieceres arhitektonisko, māksliniecisko un dizaina kvalitāti:**

Informatīvā stenda autora profesionālā kvalifikācija ļauj pozitīvi novērtēt īstenojamās ieceres arhitektonisko, māksliniecisko un dizaina kvalitāti. Kopējais idejas estētiskais un kompozicionālais risinājums ir oriģināls un atbilstošs.

**4.4.** **Norāda iesniegtās dokumentācijas izvērtēšanas padomes sēdē datumu un pieņemto konceptuālo lēmumu:**

Iesniegtā dokumentācija ir izvērtēta Pieminekļu, piemiņas zīmju un piemiņas vietu izveides konsultatīvās padomes sēdē 2022. gada 31. martā.

**Konceptuālais lēmums**: atbalstīt ieceri.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato sabiedriskais un kultūrvēsturiskais nozīmīgums, ieceres atbilstība normatīvo aktu prasībām attiecīgajā jomā, kā arī pārliecība par īstenojamās ieceres arhitektonisko, māksliniecisko un dizaina kvalitāti.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2022. gada 31. marta sēdes protokola Nr. 7 lēmums:

- **atbalstīt ieceri**.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU